Bides tue su mare?

Bides tue su mare?
Ispigiada in sas undas suas bellas
Sa pompa singulare
De su sole, e ispigiat sas istellas,
Ma ue istat sa perla tantu pura
In cue est nott’iscura.

E deo sò su mare,
E faghet intro cust’unda naufragiu
S’indomadu pensare.
Ma subra issu brillan, cale ragiu
De sole, sas giucundas
Caras cantones mias, vagabundas.

Issas brillan continu
De piagheres, de gioias, de amore,
Ma in fundu a su sinu
Cale fundu de mare, cun dolore
S’istat misteriosu, tott’anneu,
S’iscuru coro meu.